Diari Oficial de la Generalitat Valenciana


Sumari del DOGV 6318, del 26-07-2010 (2010/7868)

Bases reguladores del procés de selecció per a cobrir una plaça d'administratiu d'administració general, grup C1, per promoció interna.
---------------------------------------------------------------------------------------------------------------------------------------

### Dades del document

Número de DOGV
:   6318

Data del DOGV
:   26-07-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/7868


Data del document
:   06-07-2010

Organisme emissor
:   Ajuntament d'Almiserà

Tipus de document
:   Anunci

Anàlisi jurídica

 Descriptors 

:   * Almiserà
    * concurs administratiu

Bases reguladores del procés de selecció per a cobrir una plaça d'administratiu d'administració general, grup C1, per promoció interna. [2010/7868]  
Per la Resolució de l'Alcaldia de data 29 de juny de 2010, es van aprovar les bases i la convocatòria per a cobrir la plaça d'administratiu per a aquest Ajuntament d'Almiserà, mitjançant sistema de concurs i torn de promoció interna.  
S'adjunten les bases reguladores que regiran la convocatòria:  
BASES  
Primera. De l'objecte de la convocatòria  
L'objecte d'aquesta és convocar un procediment de selecció per a cobrir en propietat, mitjançant un concurs per promoció interna, una plaça d'administratiu vacant de naturalesa funcionarial de l'Ajuntament d'Almiserà, pertanyent a l'escala, subescala, classe, categoria, grup i nivell que s'especifiquen en l'annex I a aquestes bases, i que apareix en l'oferta d'ocupació pública de 2009, aprovada per la Resolució d'Alcaldia de data 6 de novembre de 2009.   
Igualment es cobriran les vacants que pogueren produir-se fins a la conclusió del procediment de selecció.  
Segona. Del procés selectiu  
Aquest procediment de selecció es regirà pel que preveuen aquestes bases i annexos, per la Llei 7/2007, de 12 d'abril, de l'Estatut Bàsic de l'Empleat Públic, per la Llei 7/1985, de 2 d'abril, Reguladora de les Bases de Règim Local, el Reial Decret Legislatiu 781/1986, de 18 d'abril, pel qual s'aprova el Text refós de les disposicions legals vigents en matèria de règim local; la Llei 30/1984, de 2 d'agost, de Mesures per a la Reforma de la Funció Pública; el Reial Decret 364/1995, de 10 de març, pel qual s'aprova el Reglament general de l'estat i de provisió de llocs de treball i promoció professional dels funcionaris civils de l'administració general de l'Estat; el Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris de l'administració local; el Decret Legislatiu, de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; Decret 33/1999, de 9 de març, del Govern Valencià, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit de l'aplicació de la Llei de Funció Pública Valenciana.  
El sistema de selecció per a la plaça objecte d'aquesta convocatòria es realitzarà mitjançant un concurs per promoció interna, tal com s'especifica en l'annex I a aquestes bases.  
Tercera. De les condicions dels aspirants  
Els aspirants hauran de reunir, en la data d'expiració del termini de presentació d'instàncies, tots i cada un dels requisits següents:  
Tindre la condició de funcionari en propietat en l'Ajuntament d'Almiserà i pertànyer a un grup de nivell inferior a la plaça objecte de la convocatòria amb una antiguitat reconeguda en l'administració pública del menys de dos anys al dia de la finalització del termini de presentació d'instàncies.  
Estar en possessió del títol acadèmic o els estudis que s'especifiquen en l'annex a aquestes bases o els seus equivalents, o en condicions d'obtindre'l en la data en què acabe el termini de presentació d'instàncies, basant-se en el que establix l'article 25 de la Llei 30/1984, de 2 d'agost. En tot cas, l'equivalència haurà de ser demostrada per l'aspirant mitjançant un certificat estés per l'autoritat competent.  
Quarta. Presentació de sol·licituds  
Les instàncies amb què se sol·licitarà prendre part en la pràctica de les proves selectives corresponents, es confeccionaran pel Servei de Personal de les dependències de l'Ajuntament d'Almiserà, dirigides a l'alcalde president i, en elles, els aspirants manifestaran que reuneixen totes i cada una de les condicions que exigeixen la base tercera i l'annex I d'aquestes bases.  
La presentació d'instàncies, respecte a la plaça de naturalesa funcionarial, s'efectuarà en les oficines de l'Ajuntament d'Almiserà situades al carrer Lepant, número 18, d'Almiserà, en el termini de 20 dies naturals, comptadors des de l'endemà de la publicació de l'anunci de la convocatòria respectiva en el Butlletí Oficial de la Província de València.  
La instància haurà d'anar acompanyada del justificant si haguera ingressat els drets d'examen, fixat en l'annex d'aquesta convocatòria.  
Els interessats hauran de justificar ineludiblement els mèrits al·legats mitjançant els documents originals o les fotocòpies compulsades que hauran de ser presentats en sobre tancat i que s'unirà a la instància.  
Els mèrits que no resulten prou acreditats no seran valorats, a més, si és el cas, es provara la falsedat d'allò que s'ha al·legat, els qui en ella incorregueren seran exclosos del procés selectiu.  
Les instàncies amb què se sol·licite prendre part en les proves selectives podran igualment presentar-se en les formes previstes en l'article 38.4, apartats b, c, d i e de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Cinquena. De l'admissió dels aspirants  
Per a ser admés a les proves que es realitzen serà suficient que els aspirants manifesten en les instàncies que posseeixen totes i cada una de les condicions exigides en la base tercera i l'annex I d'aquestes bases, referides a la data de finalització del termini de presentació d'instàncies, i que acrediten haver pagat, dins del termini indicat, l'import per drets d'examen fixat en l'annex I.  
Finalitzat el termini de presentació d'instàncies l'Alcaldia dictarà una resolució amb la qual declararà aprovada la llista d'admesos i exclosos, amb indicació del termini d'esmena que en els termes de l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es concedeix als aspirants exclosos.  
Els errors de fet podran esmenar-se en qualsevol moment d'ofici o a instàncies dels interessats.  
Sisena. Dels altres tràmits previs a la realització de les proves i del tribunal qualificador  
En la mateixa resolució en què s'aprove la llista d'aspirants admesos i exclosos, que es publicarà en el Butlletí Oficial de la Província de València, es fixarà, en el supòsit de no existir exclosos, la composició del tribunal qualificador, el lloc, la data i l'hora de realització del primer exercici de l'oposició per a cada un dels distints processos selectius. La llista indicada, de caràcter provisional, s'elevarà a definitiva en el cas que no existisca cap reclamació, i es publicarà el caràcter definitiu d'aquesta, igualment en el butlletí indicat. En el cas que existiren reclamacions, i una vegada resoltes, l'Alcaldia dictarà una resolució nova amb la llista d'admesos i exclosos, la qual tindrà el caràcter de definitiva.  
En el supòsit d'existir exclosos, s'adoptarà una resolució amb la llista provisional d'admesos i exclosos al procés selectiu, i en aquesta s'establirà els terminis de presentació d'al·legacions o d'esmena previstos en els articles 84 i 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Finalitzat el termini indicat, es publicarà en el Butlletí Oficial de la Província de València la llista definitiva d'admesos i exclosos al procés, en la qual figurarà la composició del tribunal, el lloc i la data de la realització de la primera part de l'exercici.  
Setena. De la composició del tribunal  
Els tribunals qualificadors dels exercicis dels aspirants a què es contrauen les distintes proves d'accés es compondran d'acord amb allò que s'ha previngut en l'article 60 de la Llei 7/2007, de 12 d'abril, i el Reial Decret 896/1991, de 7 de juny, sent el nombre dels components de cinc, que serà un president, un secretari i tres vocals, dels quals un d'ells serà un funcionari designat per la direcció general de la Generalitat Valenciana competent en matèria d'administració local.  
La designació dels membres del tribunal inclourà la dels respectius suplents; els uns i els altres, hauran de posseir una titulació o especialització iguals o superiors a l'exigida per a les places convocades.  
Els tribunals qualificadors queden facultats per a resoldre els dubtes que pogueren sorgir en l'aplicació de les bases per a decidir respecte al que no hi estiga previst, així com per a incorporar especialistes en aquelles proves el contingut de les quals en requerisca l'assessorament tècnic, els quals actuaran amb veu però sense vot.  
Els tribunals quedaran vàlidament constituïts quan concórreguen la mitat més un dels seus membres, ja siguen titulars o suplents. Sempre serà necessària la presència del president i del secretari. La designació dels membres del tribunal es farà d'acord amb el que preveu l'article 60 de la Llei 7/2007 i el Reial Decret 891/1991, i s'hauran d'abstindre d'intervindre mitjançant una notificació dirigida a la presidència i els aspirants podran recusar-los quan concórrega en aquests circumstàncies de les previstes en l'article 28 i 29 de la Llei 30/1992, de 26 de novembre, Reguladora del Règim Jurídic de les Administracions Públiques i Procediment Administratiu Comú.   
Huitena. Del programa, calendari de les proves i de l'orde d'actuació  
El programa que ha de regir el procés selectiu de la plaça objecte d'aquesta convocatòria és el que es publica en l'annex I a aquestes bases.  
La data, l'hora i el lloc de celebració del concurs, es publicarà en el Butlletí Oficial de la Província de València, conjuntament amb la relació d'admesos i exclosos, així com la composició del tribunal qualificador de conformitat amb el que establix la base setena.  
El tribunal podrà requerir, en qualsevol moment, als aspirants, que acrediten la seua identitat, al fi de la qual hauran d'estar proveïts del document nacional d'identitat.  
Els aspirants seran convocats per a cada exercici en crida única, excepte casos de força major, invocats amb anterioritat, degudament justificats i apreciats pel tribunal amb absoluta llibertat de criteri; la no presentació d'un aspirant a qualsevol dels exercicis obligatoris en el moment de ser cridat determinarà automàticament el decaïment del seu dret a participar en el aquest i en els successius, i quedaran exclosos, conseqüentment, del procediment selectiu.  
L'orde en què hauran d'actuar els aspirants en aquells exercicis que no es puguen realitzar conjuntament s'iniciarà alfabèticament; es començarà per l'opositor el primer cognom del qual comence per la lletra que resulte del sorteig que se celebrarà moments abans de la celebració del exercici esmentat o prova.  
Novena. De la qualificació dels exercicis  
Fase de concurs  
Els mèrits es puntuaran conforme es determine en l'annex I a aquestes bases plaça.  
La valoració dels mèrits es publicarà en el mateix dia en què es realitze, mitjançant la seua exposició al tauler d'edictes de l'Ajuntament d'Almiserà.  
La puntuació final de cada aspirant vindrà determinada, per la suma dels punts aconseguits en la fase de concurs.  
Desena. Del nomenament  
Concloses les proves, els tribunals publicaran en el tauler d'edictes de l'Ajuntament d'Almiserà, la relació d'aprovats per orde de puntuació, i s'assenyala expressament que no es podran declarar que han superat les proves selectives un número d'aspirants superior al de places convocades, i el tribunal elevarà, a l'Alcaldia, una proposta de nomenament o contractació a favor dels aspirants indicats.  
En els processos que existisquen places reservades a minusvàlids, la proposta del tribunal s'elevarà, en primer lloc a favor dels aprovats per orde de puntuació en nombre de places, no reservades a minusvàlids. Formulada la proposta a favor d'aquests, s'elevarà a favor de minusvàlids tantes places com a número reservades a aquests, d'entre els quals superat el procés selectiu i d'acord amb la puntuació final on hagen acreditat la dita condició.  
Onzena. De la presentació de documents  
Els aspirants proposats aportaran, mitjançant la seua presentació en el Registre General de l'Ajuntament d'Almiserà, situat al carrer Lepant, número 18, dins del termini de 20 dies naturals, des que es faça pública la relació d'aprovats, mitjançant la publicació al tauler d'edictes de l'Ajuntament d'Almiserà, els documents acreditatius de les condicions de capacitat i requisits exigits en la convocatòria.  
Els qui dins del termini indicat i excepte els casos de força major, no presentaren la documentació, no podran ser anomenats o contractats, i quedaran anul·lades totes les actuacions, sense perjuí de la responsabilitat en què pogueren haver incorregut per falsedat en la seua instància.  
Dotzena. De les incidències  
Els tribunals estan autoritzats per a resoldre els dubtes que es presenten i adoptar els acords necessaris per al bon orde del procés selectiu en tot el no previst en aquestes bases.  
Abans de la publicació de la llista provisional d'admesos, el Ple de la corporació podrà modificar o deixar sense efecte la convocatòria mitjançant l'adopció de l'acord corresponent, el qual serà publicat de la forma prevista.  
Tretzena. Dels recursos  
Aquestes bases, la seua convocatòria i quants actes administratius s'en deriven i de l'actuació dels tribunals, els interessats podran interposar els recursos corresponents en els casos i en la forma prevista en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
ANNEX I  
Una plaça d'administratiu per a l'Ajuntament d'Almiserà (concurs-promoció interna)  
Denominació: administratiu.  
Naturalesa: funcionari.  
Escala: administració general.  
Subescala: administrativa.  
Grup: C1.  
Nivell de destí: 20.  
Nombre de vacants: una.  
Titulació exigida: segons l'article 25 de la Llei: títol de Batxiller o equivalent o una antiguitat de deu anys en un cos o escala del grup D, o de cinc anys i la superació d'un curs específic de formació a què s'accedirà per criteris objectius.  
Forma de provisió: concurs (promoció interna).  
Drets d'examen: 20 euros.  
Requisits específics:   
Tindre la condició de funcionari en propietat de l'Ajuntament d'Almiserà.  
Tindre una antiguitat reconeguda en un grup de nivell inferior a la plaça objecte a cobrir del menys dos anys, al dia de finalització del termini de presentació d'instàncies.  
Per a la valoració de tots els apartats del concurs haurà d'aportar-se tota la documentació acreditativa degudament compulsada en sobre tancat, junt amb la instància sol·licitant formar part del procés selectiu, dins del termini reglamentàriament establit.  
1. Sistema selectiu  
El procediment de selecció dels aspirants serà el de concurs de caràcter obligatori i no eliminatori.  
Estructura del procés selectiu. El procés selectiu constarà d'una fase.  
2. Fase de concurs  
La qualificació definitiva del procés selectiu s'obtindrà mitjançant la suma de les puntuacions obtingudes en cada un dels apartats de la fase de concurs; es podrà obtindre una puntuació total màxima de 20 punts.  
A) Memòria  
Consistirà en l'exposició al tribunal, mitjançant la lectura per part de l'opositor, d'una memòria sobre les funcions pròpies del posat a cobrir i propostes de millora.  
El tribunal podrà realitzar, a l'opositor, quantes preguntes estime convenients sobre el contingut de la memòria.  
Aquest apartat es podrà obtindre un màxim de 5 punts.  
B) Experiència professional  
Per cada mes complet de serveis prestats en una plaça de categoria i grup inferior a la plaça a cobrir: 0,10 punts per mes, fins a un màxim de 6 punts.  
Aquest apartat es podrà obtindre un màxim de 6 punts.  
C) Formació, coneixement i especialització  
La valoració de cada curs s'efectuarà en funció de la seua duració d'acord amb les escala següents:  
De 100 a més hores: 2 punts.  
De 75 o més hores: 1,5 punts.  
De 50 o més hores: 1 punts.  
De 25 o més hores: 0,50 punts  
De 15 o més hores: 0,25 punts  
De menys de 15 hores: 0,10 punts.  
Només seran valorats els cursos que van ser convocats o organitzats per universitats, instituts, escoles, col·legis oficials, administracions públiques o centres privats, sempre que aquests es relacionen directament o indirecta amb les funcions de la plaça objecte a cobrir, i així ho aprecie lliurement el tribunal.  
Aquelles activitats de naturalesa diferent dels cursos, com ara jornades, taules redones, enquestes, debats o anàlegs, no podran ser objecte de valoració.  
En aquest apartat es podrà obtindre com a màxim 4 punts.  
D) Coneixement del valencià  
De conformitat amb el que disposa el Decret 47/1989, de 4 d'abril, del Govern Valencià, els coneixements de valencià, únicament podran acreditar-se mitjançant els certificats expedits per la Junta Qualificadora de Coneixements de Valencià, i es valoraran de conformitat amb el detall següent:  
Certificat de coneixement oral: 1,50 punts.  
Certificat de grau elemental: 2,00.  
Certificat de grau mitjà: 2,50 punts.  
Certificat de grau superior: 3,00 punts.  
Només es valorarà el certificat de major grau dels aportats per l'opositor; s'obtindrà un màxim de 3 punts.  
E) Altres titulacions  
Per estar en possessió d'una titulació superior a l'exigida en la present convocatòria: 2 punts.  
La qualificació definitiva del procés selectiu, s'obtindrà amb la suma de les puntuacions obtingudes de cada un dels apartats a, b, c i d de la fase de concurs; es podrà obtindre una puntuació total màxima de 20 punts.  
Contra aquestes bases, que posen fi a la via administrativa, es pot interposar alternativament un recurs de reposició potestatiu en el termini d'un mes comptador des de l'endemà de la publicació d'aquest anunci, davant d'aquesta Alcaldia, de conformitat amb els articles 116 i 117 de Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé un recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la publicació d'aquest anunci, de conformitat amb l'article 46 de la Llei 29/1998, de 13 de juliol, de la Jurisdicció Contenciosa-Administrativa. Si s'optara per interposar el recurs de reposició potestatiu, no es podrà interposar cap recurs contenciós administratiu fins que aquell siga resolt expressament o se n'haja produït la desestimació per silenci. Tot això, sense perjuí que es puga exercir qualsevol altre recurs que s'estime pertinent.  
Almiserà, 6 de juliol de 2010.- L'alcalde: Vicente Miguel Miñana Martínez.